Jeseník

Jeseník (até 1947 Frývaldov, en alemán Freiwaldau) é unha cidade da nación histórica de Silesia, centro do distrito do mesmo nome, situada na Rexión de Olomouc na República Checa.

 Historia (cronoloxía) 

miniatura|esquerda|300px|Vista xeral de Jeseník 
1267  Período de colonización da rexión. O primeiro rexistro escrito que recolle o nome da cidade, daquela coñecida como "frei vom Walde" (en galego "libre do bosque") remóntase a este ano. Primeiros intentos de extracción mineira dos metais preciosos abundantes na zona.
Principios de 1500 A familia Fugger de Augsburgo merca a cidade. Neste período a minería experimenta o seu momento máis próspero.
1506 O Bispo Jan Thurzó concede á cidade o dereito de empregar o escudo que representa unha aguia de ás estendidas, símbolo da Silesia, e un oso pardo sobre herba verde.
1547 Esgótanse as minas de ouro. A familia Fugger vende a cidade de volta aos Bispos de Wrocław.
1622-1684 Após a derrota da nobreza protestante Checa en 1621 contra os católicos alemáns, a Inquisición comeza os seus primeiros ensaios, onde a xente, especialmente as mulleres, é acusada de bruxaría e queimada viva, como medio para eliminar os protestantes.
1742 Logo de dous anos de guerra entre o Imperio Austrohúngaro e Prusia, Prusia resulta gañadora , rematando na "Paz de Wrocław" que divide Silesia en dúas partes. Prusia fica con 40.000 km² e 5.000 km² permanecen baixo control austrohúngaro. Este feito ten un impacto negativo no desenvolvemento industrial de Jeseník debido á nova fronteira que separa Jeseník da súa principal cidade, Wrocław en Polonia.
Principios de 1800 Chega a industria termal, Vinzenz Priessnitz (1799-1851) desenvolve a primeira institución termal do mundo. O balneario popularízase entre nobreza.
1881 Fúndase a Mährisch-Schlesische-Sudetengebirgsverein MSSGVA MSSGV chega aos nosos días. Ver páxina da ASSGV (en alemán) http://www.mssgv.de/ (Asociación da Montaña dos Sudetes Moravo-Sileso)  e pasa a desenvolver o turismo na rexión a través da construción de chalés de montaña, camiños e torres de observación nas montañas Jeseníky.
1888 Ábrese a liña ferroviaria Hanusovice - Głuchołazy, ofrecendo un mellor acceso a unha área maior.
1913 Inaugurase unha escola técnica secundaria marcando un desenvolvemento en educación.
1918 O Imperio Austrohúngaro e o reinado dos Habsburgo remata despois de 350 anos de gobernar as terras checas. Fundación da Checoslovaquia. Este feito trae o aumento da inmigración dos checos na rexión.
1938 A rexión de Jeseníky é ocupada pola Alemaña nazi a través dunha anexión sen guerra.
1945 Fin da segunda guerra mundial. Checoslovaquia fica no Bloque do leste. Isto significa a migración dos alemáns da Rexión dos Sudetes cara a Alemaña e a inmigración de checos, eslovacos, gregos e ucraínos.
1996 Despois de 36 anos de integración na rexión Šumperk, restabelécese o distrito administrativo independente de Jeseník, sendo esta cidade a capital do mesmo.

Notas

Véxase tamén
Ligazóns externas
Páxina oficial da cidade de Jeseník http://www.jesenik.org/ (accesíbel en checo, inglés, alemán e polaco)
Páxina oficial da Autoridade Municipal de Jeseník https://web.archive.org/web/20050526023518/http://www.mujes.cz/ (accesíbel só en checo)

Categoría:Cidades da República Checa